Source: http://www.rmp.ee/foorum/korteriuhistu-ja-mtu/44014
Timestamp: 2018-08-20 18:49:20+00:00

Document:
Täiendav lisa iga korteriomandi majandamiskulude kohta - RMP.ee
Esileht » FOORUM » Korteriühistu ja MTÜ » Täiendav lisa iga korteriomand ...
Täiendav lisa iga korteriomandi majandamiskulude kohta
Tere! Kas te olete kuskilt leidnud näidist, kuidas aastaaruandes täita Korteriomandi- ja korteriühistuseaduse § 51 nõudeid.
Kas sinna peaks kokku võtma summaliselt kõik kulud iga korteri kohta aastas või ka ruutmeetri põhiselt, mis arvate?
07.03.2018 13:31 Re: Täiendav lisa iga korteriomandi majandamiskulude kohta
Ka mind huvitab sama küsimus. Olen saanud niipalju tead tabelisse kirjutada krt.nr. ja aasta majanduskulude summa.
Mis sellele pealkirjaks peaks saama?
Vaatasin kas ky.net-st saaks kuidagi kätte: andmed saab aga mitte tabeli kujul
Kas mõnel koolitusel ei ole ideid antud?
07.03.2018 13:40 Re: Täiendav lisa iga korteriomandi majandamiskulude kohta
Kas te teete juba 2018 aasta aruannet? See seadus hakkas ikka alles 2018 aastast kehtima. Vanades seadustes sellist nõuet ei olnud.
07.03.2018 14:33 Re: Täiendav lisa iga korteriomandi majandamiskulude kohta
Nõude tagamise pandiõiguse teostamiseks soovitatakse panna juba 2017 aruandess.
kr. nr ja summa (sisaldab ka kommunaalkulusid, st kõike, mis omanik maksab) koolitus - Raamatupidajate Kogu 22.01.18
07.03.2018 15:11 Re: Täiendav lisa iga korteriomandi majandamiskulude kohta
Ulvi (07.03.2018 14:33) kirjutas:
soovitus ei ole kohustus
07.03.2018 18:07 Re: Täiendav lisa iga korteriomandi majandamiskulude kohta
Vastuseks Evi Täna, 13:31
vaatasin ka ja Ky.netis saab küll tabelid kätte korterite lõikes Üüriarvestus - Kulude jaotus ja sealt juba klõpsid välja igale korterile kui soovi on tabeli kus kõik kululiigid kenasti näha.
08.03.2018 16:22 Re: Täiendav lisa iga korteriomandi majandamiskulude kohta
Vahepeal on infi tulnud revidendilt (MTÜ revident) kes teeb AA kontrolli ja tahab et 2017.a. aruandele selle lisaksin + veel Lisa 1 korrigeerida sõnastust vastavalt kehtima hakanud seadusele. Täiendav lisa tuleb ikka teha ainult majanduskulude kohta. KY.net on olemas aga copy/paste teha ei saa.
08.03.2018 17:12 Re: Täiendav lisa iga korteriomandi majandamiskulude kohta
Evi (07.03.2018 13:31) kirjutas:
KY-netis saab korterite kaupa aasta summa kokku nii:
Üüriarvestus - Kulude jaotus - valid periood: 2017.detsember
tõmbad tabeli alla ja klikid "korterite ajalugu"
Ilmub tabel kõigi korterite ja kuude lõikes 2017.aaasta kokku ning aasta koondsumma.
Lähed tabeli ülal paremal valikusse x ehk excel ja tõmbad selle tabeli excelina oma arvutisse.
Teed eraldi veeru korterite numbritega (KY-netist tõmmatud korteriteomanike nimedega veeru ja kuude veerud kustutad) ja jätad viimase veeru aastasummaga. Paljude korterite puhul tehakse mitu kaheveerulist tulpa ja mahutatakse kõik ühele lehele.
Just nii kü koolitusel öeldi, et juristid on leidnud, et selles lisas peab näitama kõik summad, mis aasta jooksul KÜ poolt igale konkreetsele korterile arvetega esitati.
08.03.2018 17:18 Re: Täiendav lisa iga korteriomandi majandamiskulude kohta
Evi (08.03.2018 16:22) kirjutas:
Täiendav lisa tuleb ikka teha ainult majanduskulude kohta.
Juristid ja erinevad kü revidendid on leidnud, et seaduses "iga korteri majandamiskulude suurus" tähendavatki seda, et kogu arve koos sabade ja sarvedega, mis sellele korterile kü poolt 2017. aasta jooksul on esitatud, on selle konkreetse korteri majandamiskulude suurus konkreetse aasta kohta.
09.03.2018 09:29 Re: Täiendav lisa iga korteriomandi majandamiskulude kohta
kü (08.03.2018 17:18) kirjutas:
Tänan väga,tehtud,soovin sulle ilusat kevade ootust!
Saama koha pealt KY.net-st tahtsin mina kätte saada majanduskulud:haldus-hooldus-heakord, pusisin mis pusisin aga ei õnnestunud.
21.03.2018 18:49 Re: Täiendav lisa iga korteriomandi majandamiskulude kohta
Küsin igaks juhuks üle, et kas soovitav on panna lihtsalt korterinumber ja 12 kuu jooksul esitatud arvete summa sellele korterile või peaks lausa kulude lõikes välja tooma eraldi (vee, prügi, majandamiskuludeks kogutud summa jne) iga korteri kohta.
21.03.2018 19:01 Re: Täiendav lisa iga korteriomandi majandamiskulude kohta
huvitav (21.03.2018 18:49) kirjutas:
no see on ikka absurdne nõudmine, iga korteri kõik kulud eraldi välja tuua. Mul tuleb aruanne ise 3-4 lehte ja siis see uue nõudmise järgi lisa veel 25 lehekülge.
22.03.2018 17:30 Re: Täiendav lisa iga korteriomandi majandamiskulude kohta
[Küsin igaks juhuks üle, et kas soovitav on panna lihtsalt korterinumber ja 12 kuu jooksul esitatud arvete summa sellele korterile või peaks lausa kulude lõikes välja tooma eraldi (vee, prügi, majandamiskuludeks kogutud summa jne) iga korteri kohta.[/quote]
kü 08.03 k17.12 just nii tegin revident on oma töö teinud ja sobis.
22.03.2018 17:43 Re: Täiendav lisa iga korteriomandi majandamiskulude kohta
Koondsumma on vajalik iga korteri kohta aasta kokku juristide ja kohtu jaoks. Õigemini selliste võlglaste jaoks, kel pangalaenud kukil ja korter juba hüpoteegi all.
Nüüdsest on kü-del eelisõigus võla sissenõudmisel.
Uuest seadusest tulenev pandiõigus korteriühistutele tagab eelisnõudeõiguse maksimaalselt ühe aasta majandamiskulude suuruses summas.
22.03.2018 20:10 Re: Täiendav lisa iga korteriomandi majandamiskulude kohta
võlasumma on alati raamatupidamisest lihtsalt väljavõetav ja on sellisena alati ka kohtutele jm sobinud. Selleks küll ei ole vaja sellist absurdselt pikka aruandelohet tekitada. Pealegi mis infot annab see aruanne, kui eelmisest aastast on juba hulk kuid möödas ja võlg kõvasti kasvanud.
22.03.2018 21:51 Re: Täiendav lisa iga korteriomandi majandamiskulude kohta
:( (22.03.2018 20:10) kirjutas:
Vii ennast kurssi, milleks seda aruande lisa vaja on.
www.riigiteataja.ee/akt/109052017015#para44
22.03.2018 23:47 Re: Täiendav lisa iga korteriomandi majandamiskulude kohta
Kaire. (22.03.2018 21:51) kirjutas:
mina vastasin kü-le:
"Koondsumma on vajalik iga korteri kohta aasta kokku juristide ja kohtu jaoks"
23.03.2018 08:55 Re: Täiendav lisa iga korteriomandi majandamiskulude kohta
Selle uue kohustusliku lisa nõue on seadusesse kirja pandud ning see tuleb täita. Ma ka ei näe selleks mingit vajadust, kuid seadust tuleb täita.
23.03.2018 11:34 Re: Täiendav lisa iga korteriomandi majandamiskulude kohta
Kas keegi on juba teinud aastaaruande ja lisanud nõutud lisa ja oskab öelda, kuhu see tuleb esitamisel lisada. Kas selleks on mingit vormi-tabelit ka ette nähtud.
23.03.2018 11:40 Re: Täiendav lisa iga korteriomandi majandamiskulude kohta
kü (23.03.2018 08:55) kirjutas:
seadus hakkas kehtima ikka 2018 aastast ja ei kehti tagasiulatuvalt. Seega 2017 aruande võib rahulikult veel vanaviisi teha. Lihtsalt mõned raamatupidajad on liigselt ülipüüdlikud ja vehivad teha seda, mida seadus veel üldse ei nõua.
Mingit vormi-tabelit ei saagi veel olla, sest see kohustus tekib alles järgmise aruande esitamisel 2018 kohta.
23.03.2018 16:25 Re: Täiendav lisa iga korteriomandi majandamiskulude kohta
28.03.2018 18:13 Re: Täiendav lisa iga korteriomandi majandamiskulude kohta
Ma nüüd küsiks veel seda, et kui raamatupidaja on kõik korteriomanikele esitatud 2017.a. arved üksipulki tabelina lahti kirjutanud ja selle lisanud aastaaruande lisana, siis kas tema ülesanded sellega piirduvadki ja juhatus peab ise nende andmete põhjal üldkoosoleku kokkukutsumisel koostama majandustegevuse aastakava? Kas raamatupidajal aastakavaga pole midagi enam pistmist? Milline see aastakava üldse peaks välja nägema?
Kas ka kulude kohta tuleks aastaaruandes midagi konkreetselt välja tuua? Näiteks vahendatavate teenuste saldeerimise tabeli või kui palju maksti raamatupidamisteenuse eest, kui palju läks maksma kindlustus, koristaja töötasu jne? Või piisab ainult n-ö tuludest (KÜ liikmetele esitatud arvetest, mida kajastatakse tulukontodel tulemiaruandes)?
29.03.2018 13:08 Re: Täiendav lisa iga korteriomandi majandamiskulude kohta
Kas iga korteri majandamiskulude hulka kuuluvad kõik read mis esitataval arvel on? Nt. Remondifond, laenumakse, e-arve teenus, remonttöö (nt.WC poti vahetus) jne. Ette tänades.
30.03.2018 07:27 Re: Täiendav lisa iga korteriomandi majandamiskulude kohta
Piia (29.03.2018 13:08) kirjutas:
Majandamiskulude kõik loetletud read ei pea olema arvel. KY majandamiskulud koosnevad: haldus-,hooldus,-heakorrakuludest
,mis omakorda on vastuvõetud ÜK otsusega eelarve koosseisus. Eelarve koosneb:majandamiskuludest, mille alajaotus ülalpool kirjas ja sihtotstarbelistest maksetest (rem.fond,kindlustus, laenumaksed)
Majandamiskulude alajaotus peaks olema sätestatud ühistu ülddokumendis kas põhikirjas või kodukorras.
Huvitav K18.15: Majandamise aastakava paneb ikka kokku juhatus, tema teab kõige paremini mis ühistus vaja teha ja eelarve koostamisel on aluseks rmp.tegelik aasta kulu kululiikide lõikes.(Ikka samamoodi kui äriühisngus aasta eelarvet tehakse.)
12.05.2018 22:13 Re: Täiendav lisa iga korteriomandi majandamiskulude kohta
Capy paste KÜS seletuskirjast
Kehtiva KÜS § 15
lg 1 sõnastus on tekitanud küsimuse, milline on majandamiskulude sisu selles sättes ja seaduses tervikuna. Eelkõige on vaidlusi tekitanud küsimus, kas „tasu korteriühistu poolt elamu majandamiseks ostetud teenuste eest“ hõlmab ka tasu teenuste eest, mida korteriomanikud tarbivad korteriühistu vahendusel oma eriomandi eseme piires (näiteks küte, vesi jmt) – ja sellest tulenevalt, kas neile kuludele kohalduvad KÜS § 7 lg-d 3 ja 4. Eelnõu § 40 lg-d 1 ja 2 koosmõjus
muude eelnõu sätetega (eelkõige § 12 lg 1, § 35 lg 2 p 2 ja § 41 lg 2) kõrvaldavad ebaselguse selles küsimuses, majandamiskulude sisuks on kõik kulutused, mida korteriomanik peab korteriühistu liikmena kandma.
13.05.2018 11:14 Re: Täiendav lisa iga korteriomandi majandamiskulude kohta
KÜ majandusaata aruannet esitama hakates on üldandmetesse tekkinud uus jaotis: Korteriomandite majandamiskulud.
Kas siia peab panema kõigi korterite kohta majandamiskulud kirja või võib siia panna terve maja majandamiskulud ja täiendava lisana lisada korteriomandite kaupa majandamiskulud
14.05.2018 18:19 Re: Täiendav lisa iga korteriomandi majandamiskulude kohta
Kas keegi on esitanud aastaaruande ja kas oli vajalik lisada lisana korteriomandite majandamiskulud .
Vaatasin aastaaruannet , rida KORTERIOMANDITE MAJANDAMISKULUID on küll tekkinud, aga avada ei saanud, et kuhugi numbrid kirjutada. Kellel on tarka nõu, palun jagage seda.Tänud ette.
17.05.2018 15:02 Re: Täiendav lisa iga korteriomandi majandamiskulude kohta
Enam ei saa majandamiskulusid täitmata suunduda aruande lõppetappi. Mul on KÜ-s üle 300 korteri, kas tõesti pean käsitsi kõikide korterite kohta täitma, sest mingit copy-paste võimalust ei tundu olevat? Absurd ju.
17.05.2018 17:32 Re: Täiendav lisa iga korteriomandi majandamiskulude kohta
Heidy (17.05.2018 15:02) kirjutas:
kuna isegi äriregister ei osanud öelda, mida sinna kirjutada tuleks, panin lihtsalt 0 ja süsteem lasi vabalt edasi.
18.05.2018 10:08 Re: Täiendav lisa iga korteriomandi majandamiskulude kohta
Võib panna ka summa kokku ilma kr.nr. lisamata
29.05.2018 15:50 Re: Täiendav lisa iga korteriomandi majandamiskulude kohta
To:Marge 12.05.2018 22:13
nn. Majandamiskulud hõlmavad kõiki kululiike, mida KÜ oma arvel kajastab ja korteriomanikule arvena iga kuu esitab. Sinna kuuluvad nii haldus/hooldus tasud, kui tarbitud vesi, kanal, üldelekter, prügi jms.
Sinna ei kuulu korteri elektritarbimine (ei esitata arvet läbi KÜ vaid tarbija on otse lepingulises suhtes teenuse osutajaga), kaabel TV, internetipüsiühenduse, korteri kindlustuse jms teenused, kus kulud kuuluvad põhimõtteliselt küll korteri majandamiskulude alla, kuid korteriomanik on lepingulistes suhetes teenuse osutajaga otse, mitte läbi KÜ (need teenused ei kajastu KÜ arvetel).
To: Heidy 17.05.2018 15:02 ja :) 17.05.2018 17:32
Kehtiv Kos-Küs seadus hakkas kehtima 01.01.2018. Seega KÜd- kelle majandusaasta algab 01.01 ja lõppeb 31.12 ning esitavad praegu 2017 aasta maj.a.aruannet ei peaks põhimõtteliselt seda lisa täitma. See lisa tuleb neil täita 2019 aastal kui nad esitavad 2018a maj.a.aruannet. Ma ei tea mis värk on aga nende KÜ-dega, kelle majandusaasta algab ja lõppeb mingil suvalisel ajal aasta keskel. Põhimõtteliselt ei peaks ka nemad seda lisa täitma, sest nii ehk naa jääb osa majandusaastast aastasse 2017 kui see uus KosKüs ei kehtinud.
Ja jah, minu tubli raamat toksis kõikide korterite kohta eraldi need aasta kulud sinna tabelisse (kuigi ei oleks pidanud seda tegema sellel aastal). Korteried küll ainult 135 mitte 300 aga ikkagi. Aasta alguses polnud sellist lisa äriregistris veel olemaski ja kes aasta alguses esitasid oma aruanded, need ei saanudki sellist lisa täita.... aga siis läks suur kisa lahti, et seaduses on kirjas ja lisa pole... mõtlemata sellele, et 2017a kohta polegi sisuliselt ju vaja... ja äriregistri toredad IT mehed kompunnisid sinna selle lisa nüüd hiljaaegu juurde.
* Eriti agarad KÜ-d aga tegid eraldi PDF või DOC faili nende kulude arvestusega ja panid lihtsalt lisana kaasa :)
29.05.2018 19:46 Re: Täiendav lisa iga korteriomandi majandamiskulude kohta
Fucs Täna, 15:50
No ma ei tea mis erilist agarust see peaks näitama, minul näiteks annab programm sellise pdf ühe hiireklõpsuga, asi see siis kaasa panna pole - sestap mingeid numbreid tippida eraldi.
See aasta oli mu pea kõik aruanded tehtud kui lisa end ilmutas siis oli üks tilluke jäänud aga järgmine aasta on minule küll lihtsam lisada eraldi pdf.
30.05.2018 10:30 Re: Täiendav lisa iga korteriomandi majandamiskulude kohta
Muidugi on lihtsam pdf lisasse tõmmata, kuid see uus lisa seal ei võimalda ühtegi faili just selle lisa alla panna. Kas teed eraldi lisa oma pdf-iga või toksid ühe korteri kaupa kõik korterinumbrid ja nende aastasummad sinna algelisse lisasse.
01.06.2018 00:03 Re: Täiendav lisa iga korteriomandi majandamiskulude kohta
Mina saan oma raamatupidamise programmist iga korteriomandi kohta võtta kokkuvõtte kululiikide lõikes. Korteriomanikule esitatud arvetel kajastuvad peale kommunaalkulude ka laenumaksed, tagatistasud KredExile, elamu kindlustus,üldelekter (trepikojad, kelder), remondifond jne.. Näiteks üks korter on teinud suuremas summas ettemaksu Korteriühistule. Kas see on siis majandamiskulu või ei ole? Oma aruga arvan, et nende kulude kohta, mis on esitatud korteriomanikule ongi kõik majandamiskulud või mõtlen ma valesti.
01.06.2018 13:20 Re: Täiendav lisa iga korteriomandi majandamiskulude kohta
E.. no mis tähtsust on sellel kui keegi on teinud ettemaksu, ega siis sellest kulud ei muutu, sellest muutuvad nõuded ja kohustused.
18.06.2018 22:39 Re: Täiendav lisa iga korteriomandi majandamiskulude kohta
korteriyhistu.net sain Majanduskulude aruande tegin pdf.-ks ja täiendava lisana exsportisin aruandesse. Oli tekkinud esimesele lehele n.ö EMTAK-i asemele ``Majanduskulude aruanne`` kus kajastus exporditud aruande kogusumma. Minu arvates oli OK, kuid juh.liige arvas,et seal peab olema üksipulki aruanne näha ja Copi/paste-ga sisestas esimesele lehele uuesti. Nüüd algab aruanne 86 krt. majanduskuludga ja lõpeb samaga. Vaat ka nii tehakse!

References: § 51
 § 15
 § 7
 § 40
 § 12
 § 35
 § 41